FŐZŐKONYHA ÜZEMELTETÉSE

A településellátó Szervezet 2010. szeptember 1. óta üzemeltet főző-, illetve tálalókonyhát. A konyha Május 1 út 2. szám alatt üzemel. Itt történik a főzéshez szükséges nyersanyagok átvétele, nyilvántartása, kiadása az étek elkészítéséhez, az elkészült étel adagolása, a befejező műveletek.
A konyha iskola konyhaként működik, a tanulók, nevelők, óvodások, bölcsődei gyermekek élelmezését látja el. 

Ebéd elvitellel a lakosság számára is biztosít étkezést megfelelő ételhordó edényben.

A konyha 800 fő étkeztetését tudja biztosítani, 650 főre napi háromszori étkezéssel. Az allergiás gyermekek étkezésére kiemelt figyelmet fordítanak.
A konyhai munkához szükséges készletbevételezés-kiadás nyilvántartását számítógépes program végzi. A LAKOMA W, illetve az ELSZAM W programokkal kezelik a készletek mozgását. Az étkezésről az ELSZAM W programon keresztül, a napi létszámnyilvántartás alapján egy számlázó programmal készül el a számla. 
RAKTÁRI NYILVÁNTARTÁSOK KEZELÉSE

1. TÉTELES ANYAGNYILVÁNTARTÁS ÉS RAKTÁRKEZELÉS

Intézményünkben az élelmezés folyamata számítógépes adatfeldolgozással történik. A lakoma programot 2010. szeptember óta használjuk.

A rendszer a tételes anyagnyilvántartás ügyviteli feladatait teljes egészében átveszi. A készlet állományváltozásait, mozgásait (beszerzések, kiadások) a felvitt adatok alapján követi. Bármikor listát ad tetszés szerint egy-egy készlet, vagy valamennyi készlet mennyiségi, illetőleg értékadatairól.

Az élelmiszer-beszerzés adatait az előírt bizonylatok alapján bevisszük a program raktárkezelői részébe, így jön létre az anyagtörzs, amely alapját képezi a raktár anyagkészletének.

A nyilvántartott adatok között szerepelnek a következők:

· nyersanyag – élelmiszer neve

· beszerzés dátuma

· forgalmazó, szállító adatai

· árukísérő bizonylat száma

· az áru beszerzési ára

· az áru mennyiségi adatai

A megtervezett étlap alapján (amennyiben a tervezett étrendet „élesítjük” az étkezői létszám véglegesítésével) az adott napra a program elkészíti a raktár készletcsökkentő műveleteit, és erről bizonylatot is készít.

Szükség esetén a program részletes, analitikus listát készít a teljes raktári készletről – mind mennyiségi- mind érték vonatkozásában – az időszak anyagmozgásáról és elkészíti az un. zárási folyamatokat (pld. havi zárás).
A készletgazdálkodás sokrétű összetett feladat. Célja, hogy a konyha működéséhez szükséges nyersanyag megfelelő időben és mennyiségben rendelkezésre álljon, ezért a raktározási tevékenységet is kiemelten kell kezelni. 

Törekedni kell egy ideális készlet kialakítására, amely nem csak néhány napos ételnyersanyag mennyiségét feltételez, hanem rendkívüli események fellépésekor (hóakadály, árvíz) is több napra biztosítja az élelmezési ellátás folyamatosságát.

2. NYERSANYAGIGÉNYLÉS, RAKTÁRI KIADÁS

A konyhavezető a napi „anyag-kivételezési bizonylat” adatai alapján megigényli a napi étel előállításához szükséges anyagokat.

Az anyagigénylés és kivételezés dokumentációja a számítógépes feldolgozásból származó kivételezési bizonylat, amelyen feltüntetésre kerül

· gépi bizonylatszám

· bizonylat dátuma

· kiszolgáló raktár kódja

· az áru cikkszáma

  
- megnevezése

 
- mennyisége



- átlagára (nettó értékben)



- nettó értéke



- áfa (ez esetben 0 %)



- bruttó értéke

-    összesített érték

-    átadó raktáros

-    átvevő neve


Az anyagok kiadása általában naponta azonos időpontban történik, azért, hogy az előkészítésre, főzésre elegendő idő álljon rendelkezésre. A raktárból igényelt anyagokat a főszakács anyagi felelősség mellett tételesen (átszámolással, méréssel) átveszi. A kivételezett anyagokért, annak szakszerű és gazdaságos felhasználásáért a főszakács, illetve a szakács (szakácsok) a felelős.

A raktári kiadást csak az anyag-kivételezési bizonylat elkészültét követően lehet elvégezni.

Ebben a folyamatban az élelmezésvezető a kiadott nyersanyag szükségszerűségét utalványozza.

A pótkivételezésre, illetve a felesleges készlet raktári visszavételezésére a „pótkiadás”és „visszavét” programban van lehetőség.

A ténylegesen felhasznált nyersanyag értékét (élelmezési költséget) a raktárból a konyhaüzem részére kiadott valamennyi nyersanyag együttes forint értéke jelenti.

A konyha által az adott időszakban (nap, hó) felhasználható nyersanyag értékeit az ellátottak és étkezők körére összegzett adatok együttesen alkotják (norma+létszám).

A felhasználható keret alapján kiadható nyersanyag és a ténylegesen felhasznált nyersanyag nem mindig esik egybe, előfordulhat túllépés, de megtakarítás is. Ennek kimutatására a normafigyelő program segítségével kerül sor.

3. LELTÁROZÁSI TEVÉKENYSÉG

A konyhaüzemnek meghatározott időszakonként (havonta) leltároznia kell a vagyonát. Ez az élelmi anyagok számbavételét, valóságban meglévő állományának felülvizsgálatát, értékelését jelenti. A leltározás dokumentációja a „cikkelemes készlettabló”, mely a havi zárás után kerül kiértékelésre.

Az élelmezési anyagok egy részének gondos kezelés, szakszerű tárolás ellenére is (porlás, elfolyás, elmorzsolódás, elmérés stb.) minőségi, mennyiségi változása következik be. Az így mutatkozó súlyveszteség, a káló mértékének meghatározásával, a munkavállalóval kötött leltárfelelősségi megállapodásban kerül meghatározásra.

Előfordul, hogy a hasonló körbe tartozó élelmiszeranyagok egyikéből leltári többlet, a másiknál ugyanolyan mértékben leltárhiány mutatkozik (pld. tészták esetében).

Ha ez ugyanabban a raktárban fordul elő, akkor a leltárértékelések a leltári dokumentáción kompenzálhatók. 

4. AKTUÁLIS RAKTÁRI KÉSZLET ADATAI

A nyitó adatokból kiindulva készletenként kell bemutatni a raktárba bevételezett, onnan kiadott és az ott meglévő (pld. hó végi záró) mennyiségeket.

Az év eleji nyitó raktár készlet értékadatával kezdve kell havonta listázni és az adott időszakra göngyölíteni a tényleges élelmiszer – bevételezés és az élelmiszer felhasználás értékadatait, valamint a záró készlet értékadatait.

Ennek bizonylatai:

· szállítónkénti bevételezési bizonylat

· anyagkiszabási bizonylat


· cikkelemes készlettabló

· cikkek forgalma

· havi nyitókészlet lista

· leltári bizonylat

ÉLELMEZÉSHEZ, MUNKAFOLYAMATOKHOZ KAPCSOLÓDÓ 

ELLENŐRZÉSI NYOMVONALAK KIDOLGOZÁSA

1. AZ ÉTKEZTETÉSI TEVÉKENYSÉG BELSŐ ELLENŐRZÉSE

Az élelmezési tevékenység belső ellenőrzése szerves részét képezi az intézmény komplex belső ellenőrzési tevékenységének. Ebből adódóan a belső ellenőrzésért felelős személyek megnevezése az intézmény vezetője által jóváhagyott belső ellenőrzési szabályzatban illetve a HACCP élelmiszerbiztonsági rendszer felülvizsgálati utasításaiban található meg.

2. AZ ÉTKEZÉS ELLENŐRZÉSÉNEK RÉSZLETES SZEMPONTJAI

2.1. HETI ÉTREND KIALAKÍTÁSÁNAK, VÁLTOZATOSSÁGÁNAK ELLENŐRZÉSE
Az étlap az egyes étkezésekre adható ételek variációja, melynek összehasonlítása során az alábbi szempontokat kell követni.

· Kinek készül az étlap (életkor, fizikai aktivitás)

· Változatossági törekvés (alapanyagban, színben, összetételben, ízben, halmazállapotban, elkészítési módban)

· Évszakokhoz igazodva, idényjellegű legyen

· Fogyasztói igények kielégítésére (az egyéni ízlés figyelembevétele pozitív hatású, de csak a táplálkozás-élettani követelmények betartása mellett)
· Árubeszerzési lehetőségek

· Tálalási, szállítási lehetőségek

 Az étlap elkészítésért felelős: Az élelmezésvezető 

2.2.  AZ ÉLEMEZÉSI ANYAGOK BESZERZÉSE, SZÁLLÍTÓK KIVÁLASZTÁSA

Az ételkészítéshez felhasznált nyersanyagok beszerzési forrásait a kínálat függvényében

(minőség, ár, szállítási feltételek, fizetési feltételek, kedvezmények) számunkra a legkedvezőbb kondíciókkal rendelkező szállító partnertől választjuk.

Fentieket féléves időközönként felülvizsgáljuk.

Felelőse: élelmezésvezető, Településellátó Szervezet vezetője

2.3.  AZ ANYAGOK KIALAKÍTÁSÁNAK ÉS FELHASZNÁLÁSÁNAK ELLENŐRZÉSE
A főszakács, ill. a szakács az anyag-kivételezési bizonylat alapján veszi át az élelmezési nyersanyagokat, pontos méréssel és számolással. 

Felelőse: élelmezésvezető, főszakács,

A raktárból kivételezett, a nyersanyagok teljes körű, hiánytalan felhasználásáért

A főszakács, és a szakácsok a felelősek.
2.4. AZ ELSZÁMOLÁSOK, VALAMINT A BIZONYLAT RENDJÉNEK ELLENŐRZÉSE

A bizonylat a könyvelési nyilvántartások, feljegyzések alapja, valamint a könyvelés adatainak igazolása és az ellenőrzés fontos eszköze.

A bizonylati rend az élelmezési szabályzatban kerül meghatározásra.
Bizonylati rend betartásáért felelős:     élelmezésvezető

Bizonylati rend ellenőrzéséért felelős: TESZ vezetője

2.5. AZ ELKÉSZÜLT ÉTEL MINŐSÉGI VIZSGÁLATA

Az elkészült ételeket a kiosztást, ill. a tálalóhelyekre történő elszállítást megelőzően ellenőrizni kell. Az ellenőrzést az élelmezésvezető és a főszakács végzi el.

Az ellenőrzés minőségre, (ízre, - színre, stb.) és mennyiségre vonatkozik.

A minőségi ellenőrzés után, valamennyi aznap készült ételből ételmintát kell eltenni.
Felelőse: szakácsok

2.6. TÁLALÁS, ADAGOLÁS VIZSGÁLATA

Az ételek egy részét elkészülésük után az étkeztetés helyére, a tálaló konyhákra kell szállítani. Adagolás és szállítás közben ügyelni kell arra, hogy a kész-étel ne szennyeződjön. Ezért felelős a szakács és a kiszállítást végző személy.

Az adagolás szakszerűségéért felelős az élelmezésvezető, a főszakács és a szakácsok.

2.7. A KONYHA KAPACITÁSÁNAK VIZSGÁLATA

A konyha kihasználtságát a napi létszám és az étlap ismeretében kell meghatározni.

2.8. MUNKAÜGYI ELLENŐRZÉS

Munkaidő, szabadság, hiányzások nyilvántartása a jelenléti íveken történik, amit a dolgozó naponta dokumentál, a konyha vezetője pedig aláírásával igazolja.
2.9. A SZÁMLÁZÁS ELLENŐRZÉSE

Az étkezési igényekhez leadott nyilatkozatokat, illetve az iskolákban, óvodákban elkészített napi létszámnyilvántartókat, és a külső étkezők jelentkezéseit összesítve, az étkezők tárgyhavi számláit el kell készíteni.

A számlák kiegyenlítése a napi bankkivonatokon a könyvelés felé havonta megtörténik. 
Felelős: számlázó, pénzügyi előadó
2.10. MUNKA- ÉS TŰZVÉDELMI ELLENŐRZÉS

Minden dolgozó köteles évente egy alkalommal vagy munkába álláskor megjelenni a munka- és tűzvédelmi oktatáson, melyet aláírásával igazol.

Felelőse: TESZ vezetője



    konyha vezetője

2.11. HIGIÉNÉS ELLENŐRZÉS

Minden dolgozó köteles betartani a termeléssel és üzemeltetéssel kapcsolatos, valamint a személyi higiénés előírásokat, melyet az élelmezésvezető és a főszakács naponta ellenőriz és felügyel.
Martfű, 2011. október 27.
                                                           Vajjon Zoltán 

Településellátó Szervezet vezetője

